ຜູ້ພິພາກສາ ລັດໂອກລາໂຮມາ ຕັດສິນປັບໃໝ ບໍລິສັດ ຈອນຊັນແອນຈອນຊັນ 572 ລ້ານໂດລາ
ສ່ວນທະນາຍຄວາມຂອງບໍລິສັດ Johnson & Johnson ກໍໄດ້ໂຕ້ຖຽງວ່າ ການກ່າວອ້າງຂອງບໍລິສັດ ກ່ຽວກັບ ຢາແກ້ປວດຕ່າງໆຂອງຕົນນັ້ນ ແມ່ນສະໜັບສະໜຸນໂດຍວິທະຍາສາດ.
ຜູ້ພິພາກສາຂອງລັດໂອກຣາໂຮມາ ໄດ້ສັ່ງໃຫ້ບໍລິສັດຜະລິດຢາ Johnson & Johnson ຂອງສະຫະລັດ ຈ່າຍຄ່າເສຍຫາຍ ໃຫ້ແກ່ລັດ ມູນຄ່າ 572 ລ້ານໂດລາ ສຳລັບການກໍ່ໃຫ້ ເກີດວິກິດການຕິດຢາແກ້ປວດ ຫຼື ໂອປີໂອຍ ການຕິດຢາ ແລະການກິນຢາເກີນກຳນົດ ດ້ວຍຢາແກ້ປວດສັງເຄາະ ໄດ້ສັງຫານພົນລະ ເມືອງ ໂອກຣາໂຮມາ ຫຼາຍກວ່າ 10,000 ຄົນ ນັບຕັ້ງແຕ່ ປີ 2000 ເປັນຕົ້ນມາ ອີງຕາມ ການໂຕ້ແຍ້ງຂອງບັນດາທະນາຍຄວາມ ທີ່ຮ້ອງຂໍຄ່າເສຍຫາຍ ອັນເປັນປະຫວັດການ ມູນຄ່າ 17 ພັນລ້ານໂດລາ ຜູ້ພິພາກສາ ທ່ານ ແທດ ບາລແມັນ ໄດ້ກ່າວກ່ອນໜ້າການປະກາດຄຳຕັດສິນຂອງທ່ານ ວ່າ “ວິກິດການດ້ານຢາໂອປີໂອຍ ໄດ້ສ້າງຄວາມເສຍຫາຍຢ່າງໜັກຕໍ່ລັດໂອກຣາໂຮມາ ມັນຕ້ອງໄດ້ຮັບການບັນເທົາໃນທັນທີ ” ບໍລິສັດ Johnson & Johnson ເປັນບໍລິສັດທຳອິດ ທີ່ຖືກດຳເນີນຄະດີ ສະລັບສິ່ງທີ່ລັດ ດັ່ງກ່າວ ໄດ້ກ່າວວ່າ ເປັນ “ຄວາມໂຫດຮ້າຍ ການຫຼອກລວງທີ່ມີມູນຄ່າຫຼາຍພັນລ້ານ ໂດລາ ດ້ວຍການໂຄສະນາລ້າງສະໝອງ ” ລັດນີ້ ໄດ້ກ່າວອີກວ່າ ບໍລິສັດ Johnson & Johnson ໄດ້ໂຄສະນາວ່າ ຢາໂອປີໂອຍ ເປັນ “ຢາວິເສດ” ໃຫ້ແກ່ພວກທ່ານໝໍ ພວກ ດູແລເບິ່ງແຍງຄົນປ່ວຍ ແລະພວກແພດໝໍອື່ນໆ ທີ່ວາງຢາໃຫ້ແກ່ຄົນປ່ວຍ ພວກທະນາຍຄວາມ ໄດ້ອ້າງເຖິງກົດໝາຍຂອງລັດໂອກຣາໂຮມາ ວ່າດ້ວຍ “ການສ້າງ ຄວາມລຳຄານໃຈໃຫ້ແກ່ສາທາລະນະ” ຊຶ່ງມີຈຸດປະສົງເພື່ອປົກປ້ອງມະຫາຊົນ ຈາກ ພວກຄົນ ແລະບໍລິສັດທັງຫຼາຍ ທີ່ຫາທາງຈະກໍ່ຄວາມເສຍຫາຍຕໍ່ບຸກຄົນອື່ນ ສ່ວນທະນາຍຄວາມຂອງບໍລິສັດ Johnson & Johnson ກໍໄດ້ໂຕ້ຖຽງວ່າ ການກ່າວ ອ້າງຂອງບໍລິສັດ ກ່ຽວກັບ ຢາແກ້ປວດຕ່າງໆຂອງຕົນນັ້ນ ແມ່ນສະໜັບສະໜຸນໂດຍ ວິທະຍາສາດ ພວກເຂົາເຈົ້າ ໄດ້ບົ່ງຊີ້ວ່າ ຜະລິດຕະພັນຂອງບໍລິສັດ Johnson & Johnson ເປັນສ່ວນສ້ຽວນ້ອຍຂອງຢາໂອປີໂອຍ ທີ່ໝໍໄດ້ສັ່ງໃຫ້ແກ່ຄົນປ່ວຍ ໃນລັດ ໂອກຣາໂຮມາ ແລະຕ່ຳກວ່າ 1 ເປີເຊັນ ຂອງພວກຄົນທັງຫຼາຍທີ່ໃຊ້ຢາໃນທົ່ວປະເທດ ບໍລິສັດ Johnson & Johnson ໄດ້ກ່າວວ່າ ຕົນຈະຂໍອຸທອນ ຕໍ່ການຕັດສິນດັ່ງກ່າວ ບໍລິສັດນີ້ ໄດ້ກ່າວວ່າ ພວກທະນາຍຄວາມຂອງລັດໂອກຣາໂຮມາ ໄດ້ໃຊ້ການຕີຄວາມ ໝາຍຂອງກົດໝາຍວ່າດ້ວຍ ການສ້າງຄວາມລຳຄານໃຈໃຫ້ແກ່ສາທາລະນະ ວ່າ “ເປັນ ຕາຢາກຫົວ ” ອ່ານຂ່າວນີ້ຕື່ມ ເປັນພາສາອັງກິດ